turjo4nis/wikipedia-bn-dump-20250701 huggingface dataset:
জেড৮ জিএনডি ৫২৯৬

জেড৮ জিএনডি ৫২৯৬ () ২০১৩ খ্রিষ্টাব্দের অক্টোবর মাসে আবিষ্কৃত একটি ছায়াপথ। পৃথিবী থেকে ৩০০০ কোটি আলোক বর্ষ দূরে অবস্থিত এই ছায়াপথ এখনো পর্যন্ত আবিষ্কৃত দূরতম এবং প্রাচীনতম বলে ঘোষণা করা হয়েছে।

বর্ণনা

ছায়াপথ থেকে আগত আলোর সময়কাল হিসেব করতে গিয়ে দেখা গিয়েছে, যে আগত আলো ব্রহ্মান্ডের বর্তমান বয়সের মাত্র ৫ শতাংশ সময়কালে মহা বিস্ফোরণের ৭০ কোটি বছর পরের সময়কার। অর্থাৎ ১৩০০ কোটি বছর পূর্বে ঐ ছায়াপথ থেকে নির্গত আলো বর্তমানে পৃথিবীতে পৌঁছেছে। বর্তমান পৃথিবী থেকে এর দুরত্ব ৩০০০ কোটি আলোক বর্ষ। ছায়াপথটির বর্তমান লোহিত সরণ ৭.৫১। ছায়াপথটি প্রতি বছর ৩০০ সূর্যের সমান ভরের তারার জন্ম দিয়ে চলেছে।

আবিষ্কার

স্টিভেন ফ্লিঙ্কেলস্টাইনের নেতৃত্বে ইউনিভার্সিটি অব টেক্সাস অ্যাট অস্টিনের একদল জ্যোতির্বিদ ন্যাশনাল অপ্টিকাল অ্যাষ্ট্রোনমি অবজারভেটরি ও ক্যালিফোর্নিয়া বিশ্ববিদ্যালয়ের জ্যোতির্বিদদের সহায়তায় হাবল স্পেস টেলিস্কোপ থেকে প্রাপ্ত চিত্র থেকে এই ছায়াপথের আবিষ্কার করেন। ২০১৩ খ্রিষ্টাব্দের ২৪শে অক্টোবর নেচার পত্রিকায় তাঁদের আবিষ্কার প্রকাশিত হয়।

পাদটীকা

তথ্যসূত্র

ছায়াপথ
২০১৩-এ আবিষ্কৃত মহাজাগতিক বস্তু
সপ্তর্ষি (তারামণ্ডল)
বনশ্রী

বনশ্রী হচ্ছে একটি আবাসিক এলাকা। এটি রামপুরা থানার মধ্যে অবস্থিত। এই পুরো এলাকাটিকে ইস্টার্ন হাউজিং লিঃ নির্মাণ করেছে। "বনশ্রী" শব্দের অর্থ হচ্ছে "বন-এর সৌন্দর্য"।

অবস্থান 
এলাকাটি নির্মাণ হয়েছিল একান্তই আবাসিক এলাকা হিসাবে। এটি রামপুরার বাংলাদেশ টেলিভিশন সেন্টারের নিকটেই অবস্থিত। বনশ্রী আবাসিক এলাকার পাশেই রয়েছে জহুরুল ইসলাম সিটি (আফতাবনগর), শুধু মাত্র বনশ্রীর খাল এই দুটি এলাকাকে আলাদা করেছে। পুরো বনশ্রীতে নয়টি ব্লক রয়েছে।

ইতিহাস 
বনশ্রী নির্মাণের আগে এটি ছিল শুধুমাত্র একটি বিল, যেখানে শীতকালে ধান চাষ করা হোত। কিন্তু কয়েক বছরের মধ্যেই কয়েক হাজার ঘর-বাড়ি নির্মিত হয়েছে। এখন হাতিরঝিল এই এলাকাকে গুলশান ও ধানমন্ডির সাথে যুক্ত করেছে।

সুযোগ-সুবিধা 
এই এলাকার অধিকাংশ মানুষ ধনী ও মধ্যবিত্ত শ্রেণীভুক্ত। এখানে মসজিদ, মাদরাসা, স্কুল, ব্যাংক, এটি-এম বুথ, হাসপাতাল, রেষ্টুরেন্ট সহ উন্নত মানের বসবাসের জন্য যা দরকার সবই আছে।

শিক্ষা প্রতিষ্ঠান 
এই এলাকায় রয়েছে ঢাকার কয়েকটি উন্নতমানের স্কুলের শাখা ও আলিয়া এবং কওমি মাদরাসা রয়েছে। উল্লেখ যোগ্যঃ-

 আল-রাজী মডেল কলেজ 
 বনশ্রী আইডিয়াল স্কুল
 ন্যাশনাল আইডিয়াল স্কুল
 আল-আজহার ইন্টারন্যাশনাল স্কুল এন্ড কলেজ
 রাইটিয়াস ইন্টারন্যাশনাল স্কুল
 কর্ডোভা ইন্টারন্যাশনাল স্কুল এ্যান্ড কলেজ
 বনশ্রী মডেল স্কুল
 নিবরাস মাদরাসা
 আননাজাত আইডিয়াল মাদরাসা

পরিবহন ব্যবস্থা 
বনশ্রীতে অনেক যানবাহনের ব্যবস্থা রয়েছে। কয়েকটি বাস রয়েছে যেগুলো বনশ্রীর মানুষদের ঢাকা-শহরের বেশকিছু প্রধান জায়গায় যাওয়া একান্তই সহজ করে দেয়। যানবাহনগুলোর মধ্যে উল্লেখযোগ্য হলো- রবরব পরিবহন, আলিফ পরিবহন, অছিম পরিবহন, রাজধানী পরিবহন, স্বাধীন পরিবহন, আসমানী পরিবহন, রমজান পরিবহন ইত্যাদি।

বনশ্রী কল্যাণ সমিতি 
বর্তমানে পুরো বনশ্রীকে চালনা করে বনশ্রী কল্যাণ সমিতি, যা বনশ্রীতে বসবাসকারীদের সরাসরি ভোটে নির্বাচিত সদস্যদের দ্বারা গঠিত।

বহিঃসংযোগ

তথ্যসূত্র 

ঢাকা
ঢাকা জেলা
আবাসিক এলাকা
ঢাকার পাড়া
প্রিন্সেপ ঘাট

প্রিন্সেপ ঘাট হল কলকাতায় হুগলি নদীর তীরে ব্রিটিশ যুগে নির্মিত একটি ঘাট। ঘাটটি মহামতি অশোকের শিলালিপির পাঠোদ্ধারকারী প্রাচ্যবিদ জেমস প্রিন্সেপের স্মৃতিতে নির্মিত হয়। এর প্যালাডিয়ান পোর্চটির নকশা করেন ডব্লিউ ফিজগেরাল্ড। ঘাটটি নির্মিত হয় ১৮৪১ সালে। বিদ্যাসাগর সেতু এই ঘাটের ঠিক পাশেই তৈরি হয়েছে।

প্রিন্সেপ ঘাটটি ফোর্ট উইলিয়াম দুর্গের ওয়াটার গেট ও সেন্ট জর্জেস গেটের মাঝে অবস্থিত। এটি ১৮৪১ সালে নির্মিত হয় এবং অ্যাংলো-ইন্ডিয়ান ইতিহাসবিদ জেমস প্রিন্সেপের নামে নামাঙ্কিত। ঘাটের মূল গ্রিকো-গথিক স্থাপত্যটি ২০০১ সালের নভেম্বর মাসে পশ্চিমবঙ্গ সরকারের পূর্ত মন্ত্রক সংস্কার করেছে। এটির রক্ষণাবেক্ষণও উক্ত মন্ত্রকই করে থাকে। প্রথম দিকে প্রিন্সেপ ঘাট ব্রিটিশদের সব যাত্রীবাহী জাহাজের যাত্রী ওঠানামার কাজে ব্যবহার করা হত।

প্রিন্সেপ ঘাট কলকাতার সচেয়ে পুরনো দর্শনীয় স্থানগুলির একটি। সপ্তাহান্তে অনেক মানুষ এখানে বেড়াতে আসেন। নদীর গা ঘেঁষে রাস্তায় খাবারের দোকান রয়েছে। ঘাটের কাছে চল্লিশ বছরের পুরনো আইসক্রিম ও ফাস্ট ফুড বিক্রির একটি কেন্দ্র আছে। এখানে অনেক মানুষ আসেন। তরুণদের মধ্যে এই কেন্দ্রটি বেশ জনপ্রিয়। এখান থেকে অনেকে নদীতে নৌকায় প্রমোদভ্রমণে যান। ২০১২ সালের ২৪ মে প্রিন্সেপ ঘাট থেকে বাজে কদমতলা ঘাট পর্যন্ত দুই কিলোমিটার পথে সৌন্দর্যায়িত নদীতীরের উদ্বোধন করা হয়েছে। এই অংশটি আলোকমালা, বাগান, প্রমোদপথ, ফোয়ারা দিয়ে সাজানো হয়েছে এবং এই অংশের ঘাটগুলির সংস্কার করা হয়েছে।

বলিউডে নির্মিত পরিণীতা ছবির একটি গানের শ্যুটিং প্রিন্সেপ ঘাটে হয়েছে।

প্রিন্সেপ ঘাটের পাশেই পূর্ব রেলের অধীনস্থ কলকাতা চক্ররেলের একটি স্টেশন আছে। স্টেশনটির নামও "প্রিন্সেপ ঘাট"। এই স্টেশনের কোড পিপিজিটি।

ঘাটের নিকটবর্তী ম্যান-অ-ওয়ার জেটিটি কলকাতা বন্দর কর্তৃপক্ষের মালিকানাধীন। এটি দ্বিতীয় বিশ্বযুদ্ধে কলকাতা বন্দরের গৃহীত ভূমিকার স্মৃতি বহন করছে। জেটিটি এখন মূলত ভারতীয় নৌবাহিনী ব্যবহার করে। এটির রক্ষণাবেক্ষণ করা হয়।

পাদটীকা

বহিঃসংযোগ 

কলকাতার ভবন ও স্থাপনা
পশ্চিমবঙ্গের স্মারকস্থল
কলকাতার ইতিহাস
কলকাতার ঘাট
কলকাতার স্মৃতিস্তম্ভ ও স্মারক
১৮৪১-এ ব্রিটিশ ভারতে প্রতিষ্ঠিত
উত্তুরে খুন্তেহাঁস

{{Taxobox
| name = উত্তুরে খুন্তেহাঁসAnas clypeata
| status = LC
| status_system = IUCN3.1
| status_ref = <ref name="iucn">{{ওয়েব উদ্ধৃতি | ইউআরএল=http://www.iucnredlist.org/details/100600448/0 | শিরোনাম=' | প্রকাশক=The IUCN Red List of Threatened Species | সংগ্রহের-তারিখ=18 October 2013 | আর্কাইভের-তারিখ=২৫ সেপ্টেম্বর ২০১৩ | আর্কাইভের-ইউআরএল=https://web.archive.org/web/20130925202407/http://www.iucnredlist.org/details/100600448/0 | ইউআরএল-অবস্থা=অকার্যকর }}</ref>
| image = Northern Shoveler Anas clypeata.jpg
| image_width = 
| image_caption = পুরুষ
| image2 = Northern Shoveler (Female).jpg
| image2_width = 
| image2_caption = স্ত্রী
| regnum = প্রাণীজগৎ
| phylum = কর্ডাটা
| classis = পক্ষী
| ordo = আন্সেরিফর্মিস
| subfamilia = Anatinae
| familia = অ্যানাটিডি
| genus = অ্যানাস (বিতর্কিত)
| species = A. clypeata| binomial = Anas clypeata
| binomial_authority =  লিনিয়াস, ১৭৫৮
| range_map = Anas clypeata dis.PNG
| range_map_width = 
| range_map_caption = ইউরোপীয় বিস্তৃতিটিয়ে: গ্রীষ্মকালীন নীল: শীতকালীন গাঢ় সবুজ: সারা বছর
| synonyms =
Spatula clypeata
}}উত্তুরে খুন্তেহাঁস (বৈজ্ঞানিক নাম: Anas clypeata) বা পান্তামুখি হাঁস' Anatidae (অ্যানাটিডি) গোত্র বা পরিবারের অন্তর্গত Anas (অ্যানাস) গণের অন্তর্ভুক্ত এক প্রজাতির হাঁস। চওড়া বিশেষ আকৃতির ঠোট দেখে খুব সহজে এদের শনাক্ত করা যায়। পাখিটি অ্যান্টার্কটিকা ছাড়া সারা বিশ্বের সব মহাদেশে দেখা যায়। ইউরোপের উত্তরাঞ্চল, এশিয়া ও উত্তর আমেরিকার অধিকাংশ অঞ্চল জুড়ে এরা প্রজনন করে। এছাড়া শীতকালে ইউরোপের দক্ষিণাঞ্চল, আফ্রিকা, দক্ষিণ এশিয়া, দক্ষিণ-পূর্ব এশিয়া, মধ্য আমেরিকা ও দক্ষিণ আমেরিকার উত্তরাঞ্চলে এরা পরিযায়ী হিসেবে আসে। অস্ট্রেলিয়ায় এরা অনিয়মিত।Floyd, T (2008) Smithsonian Field Guide to the Birds of North America Harper Collins, NY উত্তুরে খুন্তেহাঁসের বৈজ্ঞানিক নামের অর্থ বর্মধারী হাঁস (লাতিন: anas = হাঁস, clypeatus'' = বর্মধারী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

তথ্যসূত্র

বহিঃসংযোগ 

 উত্তুরে খুন্তেহাঁস বিষয়ক আরও তথ্য, Cornell Lab of Ornithology
 উত্তুরে খুন্তেহাঁস, USGS Patuxent Bird Identification InfoCenter
 Massachusetts Breeding Bird Atlas
 
 উত্তুরে খুন্তেহাঁস, the Birds of India.

অ্যানাস
এশিয়ার পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
শ্রীলঙ্কার পাখি
পাকিস্তানের পাখি
মালদ্বীপের পাখি
মিয়ানমারের পাখি
থাইল্যান্ডের পাখি
মালয়েশিয়ার পাখি
সিঙ্গাপুরের পাখি
কম্বোডিয়ার পাখি
লাওসের পাখি
ভিয়েতনামের পাখি
ফিলিপাইনের পাখি
চীনের পাখি
হাঁস
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ডোমিনিকান প্রজাতন্ত্রের পাখি
হাইতির পাখি
বাংলাদেশ বিজ্ঞান ও প্রযুক্তি ইনস্টিটিউট

বাংলাদেশ বিজ্ঞান ও প্রযুক্তি ইনস্টিটিউট বাংলাদেশের একটি প্রকৌশল শিক্ষাপ্রতিষ্ঠান। এটি বিশ্ববিদ্যালয় পর্যায়ের একটি প্রতিষ্ঠান, যা ঢাকা জেলায় অবস্থিত। প্রতিষ্ঠানটি বাংলাদেশের জাতীয় বিশ্ববিদ্যালয়ের অধিভুক্ত। এই ইনস্টিটিউটটি বিএসসি প্রকৌশল কোর্সের পাশাপাশি ডিপ্লোমা কোর্সও প্রদান করে থাকে ।

ইতিহাস 
১৯৯৯ সালে ঢাকার কাকরাইলে প্রকৌঃ এস কে বনিক কর্তৃক প্রতিষ্ঠানটি প্রতিষ্ঠা করা হয়। এই প্রতিষ্ঠানটি একটি পরিচালনা কমিটি দ্বারা নিয়ন্ত্রিত হয়। কমিটিতে একজন অধ্যক্ষ থাকেন, যিনি বিজ্ঞান ও প্রকৌশল অনুষদের প্রধান, ব্যবসায় শিক্ষা অনুষদের প্রধান। কমিটি জাতীয় বিশ্ববিদ্যালয়ের বিধি ও বিধানগুলির মধ্যে থেকে প্রতিষ্ঠানটি পরিচালনা করে থাকে।

জাতীয় বিশ্ববিদ্যালয়ের অধীনে প্রোগ্রাম এবং কোর্স 
কম্পিউটার বিজ্ঞান ও প্রকৌশল (সিএসই) এ  এম.এস.সি
ব্যবসায় প্রশাসনে মাস্টার্স (এমবিএ)
কম্পিউটার বিজ্ঞান ও প্রকৌশল (সিএসই) এ বি.এসসি (অনার্স)
ইলেক্ট্রনিক্স ও যোগাযোগ প্রকৌশল (ইসিই) এ বি.এসসি (অনার্স)
ব্যবসায় প্রশাসনে স্নাতক (বিবিএ)

বাংলাদেশ কারিগরি শিক্ষা বোর্ডের অধীনে অন্যান্য কোর্স 

কম্পিউটার প্রযুক্তিতে ডিপ্লোমা
 বৈদ্যুতিক প্রযুক্তিতে ডিপ্লোমা
ইলেকট্রনিক্স প্রযুক্তিতে  ডিপ্লোমা
এইচএসসি ব্যবসায় ব্যবস্থাপনা (বিএম)

হোস্টেল 
বর্তমানে এই ইনস্টিটিউটে মেয়েদের জন্য একটি পৃথক হোস্টেল রয়েছে।

তথ্যসূত্র 

১৯৯৯-এ প্রতিষ্ঠিত শিক্ষাপ্রতিষ্ঠান
১৯৯৯-এ বাংলাদেশে প্রতিষ্ঠিত
বাংলাদেশের প্রকৌশল বিশ্ববিদ্যালয় ও মহাবিদ্যালয়
অ্যাডভান্সড ওয়্যারলেস সার্ভিসেস

অ্যাডভান্সড ওয়্যারলেস সার্ভিসেস বা এডাব্লউএস-১ () হচ্ছে ইউএমটিএস ব্যান্ড IV বা ইউএমটিএস ১৭০০ (তবে ইউএমটিএস ১৭০০/২১০০ নয়) যা একটি তারহীন টেলিযোগাযোগ স্পেক্ট্রাম ব্যান্ড যেটি মোবাইল ভয়েস, ডাটা সার্ভিস, ভিডিও এবং মেসেজিংয়ের জন্য ব্যবহৃত হয়। এটি মার্কিন যুক্তরাষ্ট্র, কানাডা, মেক্সিকো এবং চিলিতে ব্যবহৃত হয়। এটি পূর্বের মাল্টিপয়েন্ট মাল্টিচ্যানেল ডিস্ট্রিবিউশন সার্ভিসের কিছু স্পেক্ট্রামকে প্রতিস্থাপন করেছে। এটি দুই খণ্ডে মাইক্রোওয়েভ তরঙ্গ ব্যবহার করে : আপলিঙ্কে ১৭১০ থেকে ১৭৫৫ মেগাহার্জ এবং ডাউনলিঙ্কে ২১১০ থেকে ২১৫৫ মেগাহার্জ।

অপারেটর

কানাডা 
 ইস্টলিঙ্ক — হ্যালিফ্যাক্সে ফেব্রুয়ারি, ২০১৩
 উইন্ড মোবাইল — টরোন্টোতে ১৬ই ডিসেম্বর, ২০০৯
 মোবিলিসিটি — টরোন্টোতে ১৫ই মে, ২০১০
 ভিডিওট্রন মোবাইল — মন্ট্রিয়ল এবং কুইবেক শহরে ৯ই সেপ্টেম্বর, ২০১০
 রজার্স ওয়্যারলেস এলটিই - জুলাই ২০১১
 বেল মোবিলিটি এলটিই - নভেম্বর, ২০১১
 টেলাস মোবিলিটি এলটিই - ফেব্রুয়ারি, ২০১২
 সাস্কটেল এলটিই - জানুয়ারি, ২০১৩

কলম্বিয়া 
 TIGO ETB — ডিসেম্বর ২০১৩-তে বোগোতা, মেদেয়িন, বারানকিইয়া, কালী, পেরেরা, Manizales, আর্মেনিয়া
 মোভিস্টার — ডিসেম্বর ২০১৩-তে বোগোতা, মেদেয়িন, বারানকিইয়া, কালী, পেরেরা, Bucaramanga, কার্টাগেনা

মার্কিন যুক্তরাষ্ট্র 
 টি-মোবাইল ইউএসএ — নিউ ইয়র্ক সিটিতে ১লা মে, ২০০৮
 বিগ রিভার ব্রডব্যান্ড
 আই ওয়্যারলেস
 সিনসিনাটি বেল
 মোসাইক টেলিকম
 ক্রিকেট ওয়্যারলেস
 মেট্রোপিসিএস - লাস ভেগাসে ৩১শে মার্চ, ২০০৮
 ভেরিজোন ওয়্যারলেস - ২০১৩-তে নিউ ইয়র্ক সিটি মধ্যে শুরু পড়া

চিলি 
 ভিটিআর গ্লোবালকম — মে ২০১২
 নেক্সটেল চিলি — এপ্রিল ২০১২

মেক্সিকো 
 নেক্সটেল মেক্সিকো - সেপ্টেম্বর ২০১২
 টেলসেল - নভেম্বর ২০১২

পেরু 
 Nextel Perú
 Movistar Perú

তথ্যসূত্র

বহিঃসংযোগ 
 FCC: Advanced Wireless Services 
 PhoneScoop's Visual Guide to AWS
 Wind Mobile – FAQ on phone compatibility
 GSM Arena: AWS equipment list

মোবাইল প্রযুক্তি
উদ্বৃত্তপত্র

উদ্বৃত্তপত্র বা ব্যালেন্স শিট হল আর্থিক প্রতিবেদন একটি অংশ যা একটি নির্দিষ্ট মেয়াদে ব্যবসার সম্পদ ও দায়ের অবস্থা টাকার অঙ্কে তুলে ধরে। এক মালিকানাধীন ব্যবসা, অংশীদারি ব্যবসা কিংবা যৌথ মূলধনি (পাবলিক লিমিটেড) সব ধরনের ব্যবসার সম্পদ, দায়, দেনা ও মালিকানা ইকুইটি এই উদ্বৃত্তপত্রে দেখানো হয়। উদ্বৃত্তপত্রকে অনেক সময় ব্যবসার অর্থনৈতিক চিত্র বলা হয়। একটি আদর্শ উর্বৃত্তপত্রের সাধারণত তিনটি অংশ থাকে সম্পদ, দায় এবং মালিকানা ইকুইটি।

প্রথমে ব্যবসার প্রধান সম্পদগুলোকে স্থায়ী এবং চলতি এই দুই শ্রেণিতে বিভক্ত করে সম্পদ অংশে রাখা হয়। স্থায়ী সম্পদের মধ্যে রয়েছে দালান-কোঠা, মূলধনি যন্ত্রপাতি, যানবাহন ইত্যাদি এবং চলতি সম্পদের মধ্যে রয়েছে তরল সম্পদ, নগদ অর্থ, মজুদ পণ্য ও পাওনা। সম্পদের পরে চলতি ও স্থায়ী দেনা সম্পদের পরে দেনার অংশে সাজানো হয়। সব শেষে মালিকানা বা ইকুইটি যোগ করা হয়। উদ্বৃত্তপত্রে মোট সম্পদের পরিমাণ দেনা ও ইকুইটির যোগফলের সমান হতে হয়।

প্রস্তুতকরন 

উদ্বৃত্তপত্রের সাধারণত কয়েকটি অংশ থাকে। এগুলো হল- সম্পদ, দেনা ও ইকুইটি।

সম্পদ 
সাধারণত দুই ধরনের সম্পদ উদ্বৃত্তপত্রে চিহ্নিত করা হয় এগুলো হল চলতি সম্পদ ও স্থায়ী সম্পদ। চলতি সম্পদের মধ্যে রয়েছে
 নগদ ও নগদ সমতুল্য
 পাওনা
 অগ্রিম পরিশোধ
অপরদিকে স্থায়ী সম্পদের মধ্যে রয়েছে
 সম্পত্তি, অবকাঠামো ও মূলধনই যন্ত্রপাতি
 বিনিয়োগ, দালানকোঠা
 অস্পৃশ্য সম্পদ (ব্যবসায় সুনাম)
 জীবিত সম্পদ

দায় ও ইকুইটি 

সল্পমেয়াদি চলতি দায়:
 পাওনাদার/ব্যবসায়িক ঋণ
 প্রদেয় বিল
 বকেয়া খরচ
 ব্যাংক জমাতিরিক্ত

দীর্ঘমেয়াদি দায়:
 ব্যাংক ঋণ/বন্ধকি ঋণ
 মূলধন(সমাপনী উদ্বৃত্ত)

তথ্যসূত্র

বহিঃসংযোগ 
 
আর্থিক প্রতিবেদন
হিসাববিজ্ঞান
স্থিতিপত্র
হিসাববিজ্ঞান পরিভাষা
সিএসবি নিউজ

সিএসবি নিউজ (পূর্ণরূপ ক্রোনাস স্যাটেলাইট ব্রডকাস্ট নিউজ) ছিল বাংলাদেশের সংবাদ বিষয়ক প্রথম চ্যানেল। এই চ্যানেলটির মালিক ছিল ফোকাস মাল্টিমিডিয়া কোম্পানী। সিএসবি নিউজ পরীক্ষামূলকভাবে ২৪শে মার্চ ২০০৭ সালে সম্প্রচার শুরু করে এবং বাণিজ্যিকভাবে একই বছরের ৯ এপ্রিল সম্প্রচারে আসে।

২০০৭ সালের ৬ই সেপ্টেম্বর, বিটিআরসি তৎকালীন সরকারের বিরুদ্ধে টকশো, সংবাদ প্রচারের অভিযোগ তুলে চ্যানেলটি বন্ধ করে দেয়।

ইতিহাস 
সিএসবি নিউজ ছিল সালাউদ্দিন কাদের চৌধুরীর মালিকানাধীন একটি টিভি চ্যানেল৷ এটি ২০০৬ সালে প্রতিষ্ঠা হয়। ২০০৭ সালের ৬ সেপ্টেম্বর  তত্ত্বাবধায়ক সরকারের সময়  সিএসবির সংবাদ ও বিনোদনমূলক সব ধরনের অনুষ্ঠানের সম্প্রচারে অনাপত্তি বাতিল করে তথ্য মন্ত্রণালয় চিঠি দেয় এবং বাংলাদেশ টেলিযোগাযোগ নিয়ন্ত্রণ কমিশনও দুটি চিঠি দেয়।  ২০০৮ সালে সরকারি দুই সংস্থার তিনটি চিঠির বৈধতা চ্যালেঞ্জ করে  রিট করেন প্রতিষ্ঠানটির ব্যবস্থাপনা পরিচালক ফজলুল কাদের চৌধুরী ফাইয়াজ। প্রাথমিক শুনানি নিয়ে ২০০৯ সালের ৯ ফেব্রুয়ারি হাইকোর্ট রুল দিলেও কোনো শুনানি না হওয়ায় চ্যানেলটির সম্প্রচার কার্যক্রম বন্ধ থাকে।

২৩ সেপ্টেম্বর ২০২৪ সালে সম্প্রচার বাতিল করে ২০০৭ সালে তৎকালীন সরকারের দেওয়া চিঠির কার্যকারিতা স্থগিত করে হাইকোর্ট। প্রতিষ্ঠানটির ব্যবস্থাপনা পরিচালক  ফজলুল কাদের চৌধুরী ফাইয়াজের আবেদনের প্রেক্ষিতে বিচারপতি মো. কামরুল হোসেন মোল্লা ও বিচারপতি কাজী জিনাত হকের সমন্বয়ে গঠিত হাইকোর্ট বেঞ্চ এ বিষয়ে আদেশ জারি করেন। ফলে চ্যানেলটির সম্প্রচারে বাধা উঠে যায়।

তথ্যসূত্র

বহিঃসংযোগ 

বাংলাদেশের টেলিভিশন চ্যানেল
২০০৭-এ প্রতিষ্ঠিত টেলিভিশন চ্যানেল ও স্টেশন
বাংলাদেশের বিলুপ্ত টেলিভিশন চ্যানেল
২৪-ঘন্টা টেলিভিশন সংবাদ চ্যানেল
ভামতী

ভামতী হল অদ্বৈত বেদান্তের একটি উপশাখা। এই উপশাখার নামটি আদি শঙ্করের লেখা ব্রহ্মসূত্র ভাষ্যের উপর বাচস্পতি মিশ্রের টীকার নাম থেকে উদ্ভূত।

মৈথিলি লোককথা থেকে জানা যায়, ভামতী হল বাচস্পতি মিশ্রের স্ত্রীর নাম। বাচস্পতি মিশ্র যখন এই টীকাটি রচনা করছিলেন, তখন তার স্ত্রী কোনো দাবি না রেখেই নিরন্তর তার সেবা করেছিলেন। বাচস্পতি মিশ্র এতই ব্যস্ত ছিলেন যে, ভুলেই গেছিলেন তার স্ত্রী আছে। টীকা রচনার কাজ শেষ করার পর তিনি ভামতীকে জিজ্ঞাসা করেন, "তুমি কে?" ভামতী উত্তর দেন, "আমি আপনার স্ত্রী।" বাচস্পতি মিশ্র নিজের স্ত্রীকে কতটা অবহেলা করেছেন দেখে দুঃখিত হন। তাই তিনি তার টীকাটি নিজের স্ত্রীর নামে নামাঙ্কিত করেন।

বাচস্পতি মিশ্র শঙ্করের চিন্তাধারার সঙ্গে মণ্ডন মিশ্রের মতের মিলন ঘটাতে চেয়েছিলেন। ভামতী শাখাটি তাত্ত্বিক মতবাদের উপর প্রতিষ্ঠিত। এই মতে জীব হল অবিদ্যার উৎস।

পাদটীকা

ই-সূত্র

বহিঃসংযোগ 
 Brahmasutra Bhashya, with Bhamati of Vachaspati Misra, Kalpataru of Amalananda and Parimala of Appaya Dikshita

অদ্বৈত বেদান্ত
ম্যালকম আর্থার স্মিথ

ম্যালকম আর্থার স্মিথ () (১৮৭৫, নিউ ম্যাল্ডেন, সারে - ১৯৫৮, অ্যাস্কট) ছিলেন একজন উভচর-সরীসৃপবিদ এবং চিকিৎসক যিনি মালয় উপদ্বীপে কর্মরত ছিলেন।

প্রথম কাল 
শৈশবে তিনি উভচর ও সরীসৃপের উপর আগ্রহী ছিলেন। ১৮৯৮ সালে লন্ডন থেকে চিকিৎসা বিজ্ঞান ও শৈল্যবিদ্যায় শিক্ষা গ্রহণ শেষে তিনি তৎকালীন শ্যাম রাজ্যের ব্যাংককে ব্রিটিশ দূতাবাসের চিকিৎসক হিসেবে নিয়োগ পেয়ে সেখানে চলে আসেন।

কাজ 
তিনি শ্যামের রাজকীয় আদালত এবং রাজ-পরিবারের চিকিৎসক হিসেবেও নিয়োগ লাভ করেন। উভচর এবং সরীসৃপ পর্যবেক্ষণের ফলে প্রাপ্ত ফলাফল তিনি প্রকাশ করেন। তিনি লন্ডন জাদুঘরে তার শিক্ষা সম্পূর্ণ করার জন্য ১৯২৫ সালে ব্যাংকক ত্যাগ করেন।

প্রকাশনা 
 ১৯২৬, সামুদ্রিক-সাপের মনোগ্রাফ
 ১৯৪৭, "শ্যামের আদালতের একজন চিকিৎসক"
 ১৯৩১- ১৯৪৩, দি ফনা অফ ব্রিটিশ ইন্ডিয়া, ইনক্লুডিং সিলন এন্ড বার্মা; সরীসৃপ ও উভচর বিষয়ক ৩ খন্ড। 
 ১৯৫১, ব্রিটেনের উভচর ও সরীসৃপ

তথ্যসূত্র

বহিঃসংযোগ 
 জীবনী

১৮৭৫-এ জন্ম
১৯৫৮-এ মৃত্যু
ব্রিটিশ উভচর ও সরীসৃপবিদ
ইংরেজ প্রকৃতিবিদ
কুন্দন লাল সায়গল

কুন্দন লাল সায়গল (১১ এপ্রিল ১৯০৪ – ১৮ জানুয়ারি ১৯৪৭; সংক্ষেপে কে. এল. সায়গল নামে পরিচিত) একজন ভারতীয় অভিনেতা যাকে হিন্দি সিনেমা শিল্পের প্রথম সুপারস্টার হিসেবে বিবেচনা করা হয়। তার সময়ে সিনেমা শিল্পের কেন্দ্র ছিল কলকাতায়, যা বর্তমানে মুম্বইতে স্থান্তান্তরিত হয়েছে।

প্রথম জীবন 
সায়গলের জন্ম জম্মু-তে। দশ বছর বয়স থেকেই রামলীলা-য় অংশ নিতেন, সীতা-র চরিত্রে গাইতেন, অভিনয় তো করতেনই। গায়ক-তারকা হওয়ার লক্ষণ তখন থেকেই। তাকে নিয়ে চমৎকার একটি বই লিখেছেন প্রাণ নেভিল: কে এল সায়গল/ দ্য ডেফিনিটিভ বায়োগ্রাফি (পেঙ্গুইন বুকস, ২৯৯.০০)। কোনও ধরাবাঁধা তালিম ছাড়াই গত শতকে তিরিশের দশকের মাঝামাঝি থেকে অসম্ভব জনপ্রিয় গায়ক, এবং একই সঙ্গে নায়ক হয়ে ওঠেন সায়গল। ৩৬টি ছবিতে অভিনয়, রেকর্ড-করা গান ১৮৫টি।

তথ্যসূত্র

বহিঃসংযোগ 

 

১৯০৪-এ জন্ম
১৯৪৭-এ মৃত্যু
ভারতীয় অভিনেতা
২০শ শতাব্দীর ভারতীয় অভিনেতা
ভারতীয় নেপথ্য গায়ক
ভারতীয় গায়ক
কাশ্মীরি ব্যক্তি
জম্মু (শহর) থেকে মানুষ
ভারতীয় নেপথ্য গায়ক
গজল সঙ্গীতশিল্পী
ভজন সঙ্গীতশিল্পী
হিন্দি চলচ্চিত্র অভিনেতা
জম্মু ও কাশ্মীরের অভিনেতা
বলিউডের নেপথ্য সঙ্গীতশিল্পী
২০শ শতাব্দীর ভারতীয় গায়ক
পাঞ্জাবি হিন্দু
পাঞ্জাবি ব্যক্তি
ভারতে অ্যালকোহলজনিত মৃত্যু
অপিস্টোকোমিডি

অপিস্টোকোমিডি (Opisthocomidae) অপিস্টোকোমিফর্মিস (Opisthocomiformes) বর্গের অন্তর্গত একটিমাত্র গোত্র। এ গোত্রের একমাত্র সদস্য প্রজাতি হচ্ছে হোয়াটজিন (Opisthocomus hoazin)। এর আবাস দক্ষিণ আমেরিকার আমাজন অববাহিকা ও ওরিনোকো ব-দ্বীপ অঞ্চলে। এ বর্গের সদস্যদের বেশ কয়েকটি জীবাশ্ম পাওয়া গেছে, তার মধ্যে একটি পাওয়া গেছে আফ্রিকায়।

হোয়াটজিন পাখিটি সর্বপ্রথম বর্ণিত হয় ১৭৭৬ সালে। মথুরার সাথে আকৃতিগত সাদৃশ্য থাকায় পক্ষীবিদরা প্রথমে একে গ্যালিফর্মিস বর্গের অধিভুক্ত করেছিল। পরবর্তীতে দেখা যায় যে, এ পাখিটি নানান দিক দিয়ে সাধারণ গ্যালিফর্মদের থেকে আলাদা। যেমন- এদের শাবকদের ডানার সংযোগে দু'টি করে নখ থাকে এবং বয়স বাড়ার সাথে সাথে এ নখ খসে পড়ে। এছাড়া এদের খাদ্য হজম করার প্রক্রিয়া পৃথিবীর অন্য যেকোন পাখির থেকে আলাদা।

তথ্যসূত্র 

 
পাখি পরিবার
কোলুবিফর্মিস
কুকুলিফর্মিস
আমাজন বেসিনের পাখি
মারাজো দ্বীপের পাখি
ব্রাজিলের পাখি
ভেনিজুয়েলার পাখি
কলম্বিয়ার পাখি
ইকুয়েডরের পাখি
পেরুর পাখি
বলিভিয়ার পাখি
গায়ানার পাখি
ফরাসি গায়ানার পাখি
সুরিনামের পাখি
দক্ষিণ আমেরিকার পাখি
তৃণভোজী প্রাণী
তৃণভোজী
তৃণভোজী মেরুদণ্ডী
নওশাদ

নওশাদ আলী (, ; ২৫ ডিসেম্বর, ১৯১৯ – ৫ মে, ২০০৬) ছিলেন একজন প্রখ্যাত ভারতীয় সঙ্গীতজ্ঞ। তিনি বলিউড চলচ্চিত্র জগতের অন্যতম জনপ্রিয় সঙ্গীত পরিচালক এবং শাস্ত্রীয় সঙ্গীতকে চলচ্চিত্রে সার্থকভাবে ব্যবহারের মাধ্যমে জনপ্রিয় করার জন্য বিশেষভাবে পরিচিত ছিলেন।

একজন স্বাধীন সঙ্গীত পরিচালক হিসেবে তার প্রথম চলচ্চিত্র "প্রেম নগর" ১৯৪০ সালে মুক্তি পায়। সঙ্গীত পরিচালক হিসেবে তার প্রথম সফল চলচ্চিত্র ছিলো ১৯৪৪ সালে মুক্তি পাওয়া "রতন" ছবিটি, যা একাধারে ৩৫ সিলভার জুবিলী, ১২ গোল্ডেন জুবিলী এবং ৩ ডায়মন্ড জুবিলী হিট হয়েছিলো। চলচ্চিত্র অসাধারণ অবদানের জন্য নওশাদ ১৯৮২ সালে দাদাসাহেব ফালকে পুরস্কার এবং ১৯৯২ সালে পদ্মভূষণ লাভ করেন।

তথ্যসূত্র

আরও দেখুন 
 রাজ কাপুর
 ভারতীয় শাস্ত্রীয় সংগীত
 দাদাসাহেব ফালকে পুরস্কার

বহিঃসংযোগ 
 
 Khayyam remembers Naushad
 Naushad: Composer of the century by Raju Bharatan
 Glowing tribute to Naushad: the Hindu 
 Pandit Jasraj on Naushad 
 Biography at upperstall.com 
 
 Fan Site of Naushad
 Naushad's book Aathwan Sur
 Read a ghazal by Naushad
 Naushad's Letterhead

১৯১৯-এ জন্ম
২০০৬-এ মৃত্যু
ভারতীয় চলচ্চিত্র সঙ্গীত সুরকার
ভারতীয় মুসলিম
দাদাসাহেব ফালকে পুরস্কার বিজয়ী
হিন্দি চলচ্চিত্র স্কোর রচয়িতা
সংগীত নাটক অকাদেমি পুরস্কার প্রাপক
২০শ শতাব্দীর ভারতীয় গায়ক
লখনউয়ের সঙ্গীতজ্ঞ
২০শ শতাব্দীর ভারতীয় সঙ্গীতজ্ঞ
শিল্পকলায় পদ্মভূষণ প্রাপক
সাশা গ্রে

সাশা গ্রে (মূল নাম: মারিনা অ্যান হান্টজিস; জন্ম: ১৪ই মার্চ, ১৯৮৮) একজন মার্কিন অভিনেত্রী, মডেল, লেখক, সুরকার এবং প্রাক্তন পর্ন অভিনেত্রী। তার পর্ণো ফিল্ম-জীবনে, তিনি বিভিন্ন বিনোদন পত্রিকা এবং টেলিভিশন প্রোগ্রামে অন্তর্ভুক্ত হন। তিনি বিভিন্ন মিউজিক ভিডিও এবং বিজ্ঞাপন প্রচার অভিযানেও অংশগ্রহণ করেন। সাশা ২০০৭ থেকে ২০১০ সালের মধ্যে অসংখ্য পুরস্কার ও সম্মননা অর্জন করেন যার মধ্যে ২০০৮ সালের শ্রেষ্ঠ অভিনেত্রীর এভিএন পুরস্কারও রয়েছে।

তথ্যসূত্র

বহিঃসংযোগ 

 
 
 
 
 
 
 
 
 
 
 
 

১৯৮৮-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
২১শ শতাব্দীর মার্কিন সঙ্গীতজ্ঞ
২১শ শতাব্দীর মার্কিন নারী সঙ্গীতজ্ঞ
২১শ শতাব্দীর মার্কিন লেখিকা
মার্কিন ডিজে
নারী ডিজে
মার্কিন পরীক্ষামূলক সঙ্গীতজ্ঞ
মার্কিন মহিলা প্রাপ্তবয়স্ক মডেল
মার্কিন নারী মডেল
মার্কিন পর্নোগ্রাফিক চলচ্চিত্র অভিনেত্রী
ইংরেজ পর্নোগ্রাফি চলচ্চিত্র অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন শিল্পজাত সঙ্গীতজ্ঞ
মার্কিন লেখিকা
ইংরেজ বংশোদ্ভূত মার্কিন ব্যক্তি
গ্রিক বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
পোলীয় বংশোদ্ভূত মার্কিন ব্যক্তি
উভকামী পর্নোগ্রাফি চলচ্চিত্র অভিনেত্রী
উত্তরাধুনিক নারীবাদী
অস্তিত্ববাদী
ছদ্মনাম সুরকার
এলজিবিটিকিউ প্রাপ্তবয়স্ক মডেল
এলজিবিটিকিউ মডেল
পেন্টহাউস পেটস্
স্যাক্রামেন্টো কাউন্টি, ক্যালিফোর্নিয়ার ব্যক্তি
ক্যালিফোর্নিয়ার পর্নোগ্রাফিক চলচ্চিত্র অভিনেত্রী
গ্রিক পর্নোগ্রাফি চলচ্চিত্র অভিনেত্রী
গ্রিক বংশোদ্ভূত অভিনেত্রী
পোলীয় পর্নোগ্রাফি চলচ্চিত্র অভিনেত্রী
আইরিশ পর্নোগ্রাফি চলচ্চিত্র অভিনেত্রী
স্যাক্রামেন্টো, ক্যালিফোর্নিয়ার অভিনেত্রী
ক্যালিফোর্নিয়ার অভিনেত্রী
ক্যালিফোর্নিয়ার নারী মডেল
ক্যালিফোর্নিয়ার লেখক
ক্যালিফোর্নিয়ার এলজিবিটিকিউ ব্যক্তি
টুইচ স্ট্রিমার
নারীবাদী সঙ্গীতজ্ঞ
মার্কিন গায়িকা
মার্কিন নারী গিটারবাদক
মার্কিন ভিডিও গেম অভিনেত্রী
মার্কিন কণ্ঠাভিনেত্রী
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
যৌন-ইতিবাচক নারীবাদী
মার্কিন ইউটিউবার
রাইলে স্টিল

রাইলে স্টিল (জন্ম: ২৬ আগস্ট, ১৯৮৭) একজন আমেরিকান পর্নোগ্রাফি অভিনেত্রী।

স্টিল মার্কিন যুক্তরাষ্ট্রের ক্যালিফোর্নিয়ার এস্কনডিডোতে বড় হয়েছেন এবং পর্ণো ফিল্ম-ক্যারিয়ার শুরু করার আগে স্টারবাকস এ একটি গলফ কোর্স স্ন্যাক বারে কাজ করতেন।

তথ্যসূত্র

বহিঃসংযোগ 

 
 
 
 
 
 Riley Steele interview for Piranha 3-D @ TheGATE.ca
 Riley Steele interview about Piranha 3-D @ Mediasearch

১৯৮৭-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
মার্কিন মহিলা প্রাপ্তবয়স্ক মডেল
মার্কিন পর্নোগ্রাফিক চলচ্চিত্র অভিনেত্রী
মার্কিন চলচ্চিত্র অভিনেত্রী
ক্যালিফোর্নিয়ার পর্নোগ্রাফিক চলচ্চিত্র অভিনেত্রী
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
দোহার

দোহার ভারতের একটি লোকগানের দল; যাদের মূলকেন্দ্র কলকাতায়। কেবল ভারতের পশ্চিমবঙ্গেই নয়, বাংলাদেশেও এই দলটির বেশ জনপ্রিয়তা রয়েছে।

নামকরণ 
এই গানের দলের নামকরণ করেন দলের সদস্যদের বিশ্ববিদ্যালয়ের শিক্ষক অভীক মজুমদার। যেহেতু দলের সদস্যরা সবাই একত্রে গান করে, আবার কেউই লোকসঙ্গীতের আদত শিল্পী না, সেহেতু তিনি দোহার নামটাই যথোপযুক্ত মনে করেছেন।

পথচলা 
১৯৯৯ সালে একটি গানের অনুষ্ঠান আয়োজনের মধ্য দিয়ে দোহার পথচলা শুরু করে। পরবর্তীতে সুপ্রভাত নামক একটি গানের অনুষ্ঠান থেকে তাদের ডাক আসে। সেখানে পারফর্ম করার পর ডাক পড়ে ক্যাসেট কোম্পানীতে। হাছন রাজা, শাহ্ আব্দুল করিম, শীতালং শাহ সহ বিভিন্ন বাউলের মোট ন'টা গান নিয়ে ২০০১ সালে প্রকাশিত হয় দোহারের প্রথম অ্যালবাম "বন্ধুর দেশে।"

দলের সদস্য 
 কালিকাপ্রসাদ ভট্টাচার্য
 রাজীব
 মৃগনাভি
 ঋত্বিক
 নিরঞ্জন
 সত্যজিৎ
 অমিত
 সৌম্য

প্রকাশিত অ্যালবাম 
 বন্ধুর দেশে (প্রকাশ- ২০০১)
 বাংলার গান শিকড়ের টান (প্রকাশ- ২০০২)
 রূপসাগরে (প্রকাশ- ২০০৪)
 বাংলা (প্রকাশ- ২০০৬)
 লোকগান ২০০৭
 মাটিস্বর (প্রকাশ- ২০০৯)
 মাটির কেল্লা - ভিডিও অ্যালবাম (প্রকাশ- ২০১১) 
 সহস্র দোতারা (প্রকাশ- ২০১২) [বাংলাদেশ থেকে প্রকাশিত]

তথ্যসূত্র

বহিঃসংযোগ 
 দোহারের নিজস্ব ওয়েবসাইট

দোহার
বাংলা ব্যান্ড
লোক সংগীত
লোকগান
অঞ্চল ভিত্তিক সঙ্গীত
১৯৯৯-এ ভারতে প্রতিষ্ঠিত
সেবাস্তিয়ান ভেটেল

সেবাস্তিয়ান ভেটেল () (জন্ম:৩রা জুলাই, ১৯৮৭) একজন জার্মান ফর্মুলা ওয়ান রেসিং ড্রাইভার। তিনি বর্তমানে ব্রিটিশ রেসিং দল এস্টন মার্টিন(Aston Martin)-এর হয়ে গাড়ি চালান। তিনি ২০১০ সাল থেকে ২০১৩ সাল পর্যন্ত ফর্মুলা ওয়ান চ্যাম্পিয়ান। তিনি ফর্মুলা-১ এর সর্বকনিষ্ঠ বিশ্বজয়ী। এছাড়াও তিনি তৃতীয় সর্বোচ্চ রেস জয়ী() এবং পোডিয়াম অর্জনকারী() এবং চতুর্থ সর্বোচ্চ পোল অধিকারী()।

ভেটেল তার ফর্মুলা-১ কর্মজীবন শুরু করেন  সালে BMW Sauber এর টেস্ট ড্রাইভার হিসেবে, রেস বহির্ভূত আবির্ভাব ঘটে  সালে।

তথ্যসূত্র

বহিঃসংযোগ 
 
 
 Profile – from Formula 1 official website
 Profile – from BBC F1
 Profile – from ESPN
 Vettel's career details
 Vettel's helmet designs

১৯৮৭-এ জন্ম
জীবিত ব্যক্তি
লরিয়াস বিশ্ব ক্রীড়া পুরস্কার বিজয়ী
লা রোশেল

লা রোশেল (; ) ফ্রান্সের পশ্চিমাঞ্চলের একটি শহর এবং আটলান্টিক মহাসাগরের বিস্কে উপসাগরীয় এলাকায় অবস্থিত একটি সমুদ্রবন্দর। এই শহরটি ফ্রান্সের শারঁত-মারিতিম বিভাগের রাজধানী।

তথ্যসূত্র

বহিঃসংযোগ 

 শহর কর্তৃপক্ষের ওয়েব সাইট
 লা রোশেল নিয়ে একটি ওয়েব পৃষ্ঠা 
 লা রোশেল-এর শীতকালের চিত্র
 লা রোশেল-এর ইতিহাস সংক্রান্ত একটি রচনা

ডুবোজাহাজের ঘাঁটি
প্রাচীরবেষ্টিত শহর
ফ্রান্সের শহর
১০ম শতাব্দীতে প্রতিষ্ঠিত জনবহুল স্থান